Projekt kotač-kolo

**CILJ:** upoznavanje hrvatske tradicijske glazbe kroz narodna kola

**SUDIONICI:** svi učenici 5.-8.r. i učiteljica Danijela Antolić

**VRIJEME PROVEDBE:** redovna nastava glazbene kulture tijekom nastavne godine 2017./18.

Na satu glazbene kulture učenici od 5.-8.razreda su upoznajući hrvatsku tradicijsku glazbu, kroz različite pjesme i plesove saznali što je **KOLO** te pokušali savladati osnovne plesne korake.

Učenici 5.razreda pjevajući *MOJU DIRIDIKU* saznali su nešto više o **SLAVONSKOM KOLU**.

Učenici 6.razreda glazbom su otputovali u Liku, naučili hrvatsku tradicijsku pjesmu *PJEVAJ MI PJEVAJ, SOKOLE* te pokušali zaplesati **LIČKO KOLO**. Osim Ličkog, saznali su da postoji i **NIJEMO KOLO** koje je UNESCO uvrstio na popis nematerijalne kulturne baštine.

Učenici 7.razreda su uz pjesmu *VESELA JE ŠOKADIJA* saznali tko su Šokci i kakvo je njihovo kolo te da se najčešće pleše uz pratnju tamburica. Saznali su i kakav je to ples **DRMEŠ** te ga veselo zaplesali.

A osmaši su učeći o operi, poslušali Gotovčevu operu *ERO S ONOGA SVIJETA* i u njenom finalu prepoznali melodiju koju su čuli u nekim njima bliskim pjesmama. Ali saznali da se i u Dalmatinskoj zagori pleše kolo. A prepoznali su i elemente Nijemog kola gledajući Završno kolo.

 Projekt se provodio u svim razredima 5.-8.r.tijekom nastavne godine, a završna je bila izrada plakata u kojoj su sudjelovali učenici 5. i 7.razreda. Na plakatu smo prikazali kolo, što je kolo te najznačajnija kola u hrvatskoj tradicijskoj glazbi.